Diari Oficial de la Generalitat Valenciana


Sumari del DOGV 6197, del 02-02-2010 (2009/14727)

Notificació de la interlocutòria 578/2009 dictado en el judici de constitució de l'acolliment 001258/2009.
----------------------------------------------------------------------------------------------------------

### Dades del document

Número de DOGV
:   6197

Data del DOGV
:   02-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14062


Data del document
:   04-12-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria 578/2009 dictado en el judici de constitució de l'acolliment 001258/2009. [2009/14372]  
Assumpte civil 001258/2009.  
Eva María Murciano Vicente, secretària del Jutjat de Primera Instància número 7 de Castelló de la Plana.  
En el judici a què es fa referència, s'ha dictat la resolució que té el text que literalment és com segueix:  
«Interlocutòria número 578/09  
Castelló de la Plana, 4 de desembre de 2009  
Fets  
Primer. En data 30 d'octubre de 2009, va ser remés, a aquest jutjat, l'escrit del lletrat de la Generalitat Valenciana, amb el qual es promovia l'expedient d'acolliment familiar judicial simple del menor [...], el qual va nàixer el 27 de juliol de 2009, en base als fets que va estimar pertinents i amb els informes oportuns.  
Segon. Que es va inicial l'expedient corresponent de jurisdicció voluntària amb el número 708852730, es va disposar recaptar el consentiment de les persones proposades per a rebre el menor en acolliment, així com la mare (la filiació paterna era desconeguda), Gabriela Danyova, la qual va ser citada mitjançant edictes ja que les diligències practicades per a esbrinar el seu domicili havien resultat infructuoses.  
Tercer. Que, després d'esbrinar el que s'ha dit, les actuacions van passar al Ministeri Fiscal, el qual va emetre un informe favorable a la sol·licitud d'acolliment familiar simple del menor amb la família proposada per l'entitat pública, ja que a la vista del contingut, era el que més beneficiava aquell.  
Raonaments jurídics  
Primer. Després d'haver tramés aquest expedient d'acolliment familiar judicial simple del menor [?] de conformitat amb el que disposa l'article 1828 de la Llei d'Enjudiciament Civil, i atés el contingut i l'abast de la documentació i informació adjuntada a la sol·licitud, de la qual es desprén la necessitat de regularitzar la situació del menor per a salvaguardar els seus interesos, i amb la finalitat única d'obtindre el major benefici d'aquest, en conseqüència procedeix l'estimació de la sol·licitud promoguda i que ha donat lloc a la formació d'aquest expedient, provocant l'acolliment judicial simple del menor indicat i a favor de la família proposada per l'entitat pública de conformitat amb el que disposa l'article 173, bis-3, del Codi Civil.  
Segon. L'acolliment familiar produeix la participació plena del menor en la vida de família i imposa a qui el rep les obligacions de vetlar per aquest, tindre'l en la seua companyia, alimentar-lo, educar-lo i procurar-li una formació integral (art. 173.1 del CC). En aquests termes s'hauran de moure en la seua funció les persones designades per l'entitat pública per a desenvolupar-la.  
Tercer. De conformitat amb el que disposa l'article 1826.2 de la Llei d'Enjudiciament Civil, totes les actuacions es portaran a terme amb la reserva adient, i s'evitarà, en particular, que la família d'origen tinga coneixement de quina siga la de acollida.  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, dispose:  
Aprovar l'acolliment familiar judicial simple del menor [?] a favor de les persones designades per l'entitat pública, i que són les que consten en l'expedient número 1/2009 de la Conselleria de Benestar Social, qui assumiran les obligacions a què es refereix el raonament jurídic segon d'aquesta resolució.  
Notifiqueu-la al promotor, al Ministeri Fiscal, acollidors i mare biològica del menor.  
Per a la notificació a la mare biològica, Gabriela Danyova, en parador ignorat, publiqueu edictes al tauler d'anuncis d'aquest Jutjat i en el Diari Oficial de la Comunitat Valenciana.  
Contra aquesta resolució es pot interposar un recurs d'apel·lació per a l'Audiència Provincial de Castelló, que cal interposar dins dels cinc dies següents des que es notifique.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
Aquesta és la meua interlocutòria, que ordene i firme».  
Atés que es desconeix el domicili o la residència actuals de la part demandada, mitjançant la provisió d'aquesta data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació d'interlocutòria número 578/09 a la mare biològica Gabriela Danyova.  
Castelló de la Plana, 4 de desembre de 2009.- La secretària judicial: Eva María Murciano Vicente.